Hüt han ich en usflug noch Beringen unternoh. Mis Mami und Papi hend de ganz kofferum mit Chinderwage und Esse vollgschtopft und denn isch es los gange. Z Beringe het am Mami sini Schwöschter und ihren Maa es Hüsli baut und sind das Wucheend izüglet. Es isch zwo nochli  e Baustell aber gseht scho fascht fertig us. Dött acho hets zerscht mol Chueche geh, da de Herr vom Hus Geburi gha het. Gratulation a dere Stell. Denn isch de Papi mit mir do laufe gange. De Berg duruf, dur de Wald, bis zum Usichtsturm Randenberg. Dött sind mir zwei den die zwölf Stege ufe gschtürmt hund hend die wunderbar Ussicht gnosse. Uf em retourwäg sind mir denn froh gsie hät min Wage so gueti Bremse. Alles i allem han ich es sehr gnosse und d Heifahrt im Auto verschlofe.